sptsSrednja poklicna in tehniška šola, Šolsko naselje 12 9000 Murska Sobota

**STROKOVNI MODUL: OSNOVE LESARSTVA**

**NAČRT OCENJEVANJA ZNANJA 1. LETNIK SPI - MIZAR**

1. **Minimalni standardi znanja:**

| **Učni sklop** | **Minimalni standard znanj** | **Način ocenjevanja** |
| --- | --- | --- |
| Modul nima vsebinskih sklopov | * Dijak naloge in vprašanja razume le z dodatnimi pojasnili. V stroki se slabo orientira. * Ne razume nekaterih pojmov in ne zna povezovati vzrokov in posledic. * Pri odgovorih izpušča nekatere bistvene vsebine, njegovo znanje je skromno. * Zna le našteti, imenovati in navesti uporabnost posameznih elementov s podvprašanji. * Računske primere rešuje le delno s tujo pomočjo. * Izdelano je vsaj 80% izdelave izdelka, * manjkajo posamični opisi, risbe, skice, * pisni izdelki so izdelani nesistematično * dijak je pri delu delno samostojen, * uporaba delovnih pripomočkov in orodji je delno pravilna, * navodila za varno delo so upoštevana po večkratnih   opozorilih | * Pisno, * Ustno |

1. **Merila in načini ocenjevanja med šolskim letom:**

Pri modulu dijaki pridobijo 2 pisni oceni in najmanj 1 ustno oceno, 1 oceno delavniškega dnevnika ter 1 oceno vaje iz konstruiranja. Dijak je pri modulu pozitivno ocenjen, če ima vse ocene pozitivne. Ocene skupno zaključujejo vsi učitelji, ki poučujejo v tem modulu.

1. **Kriterij ocenjevanja**

**Stroka:**

Pisno ocenjevanje:

* pozitivno se oceni znanje, če dijak doseže najmanj 50% vseh možnih točk:
* točkovnik:
* do 50% = nzd (1)
* 50% - 62% = zd (2)
* 63% - 75% = db (3)
* 76% - 88% = pdb (4)
* 89% - 100% = odl (5)
* kriteriji vrednotenja nalog in točkovnik sta podana ob začetku pisanja pisnih izdelkov.
* Če dijak pri pisnem ocenjevanju znanja prepisuje ali uporablja nedovoljene pripomočke, se mu test odvzame in se ga oceni z nezadostno oceno ali se mu izreče kak vzgojni ukrep.
* Ponavljanje pisnega ocenjevanja znanja je obvezno, če je več kot 40 % dijakov ocenjeno z negativno oceno. Ponavljanje pisnega ocenjevanja znanja ni obvezno za dijake, ki so dosegli pozitivno oceno.

Ustno ocenjevanje:

* **zadostno** oceno dobi dijak, ki snov pozna površno, zna zgolj reproducirati podatke, vendar ne zna povsem argumentirano razložiti vsebine, nesistematično oblikuje odgovore, potrebna so podvprašanja in pomoč učitelja,
* **dobro** oceno dobi dijak, ki s pomočjo učitelja snov razume in zna navesti primere kako lahko znanje uporabi, zna delno ovrednotiti podatke, odgovori so delno sistematični in nepovezani,
* **prav dobro** oceno dobi dijak, ki snov pravilno razume, se zna samostojno izražati, analizira medsebojne odnose med vsebinami, ni potrebnih podvprašanj, ne zna podatkov ovrednotiti in jih povezati v nove sestave,
* **odlično** oceno dobi dijak, ki snov popolnoma razume, odgovarja samostojno, razmišlja logično in zna ovrednotiti podatke in jih povezati v nove sestave,

Kriterij ocenjevanja konstrukcijskih risb:

Osnovna izhodišča:

* risba mora zajemati snov tako, da učenec pokaže znanje, ki ga je pridobil pri teoretičnem delu pouka
* dijaki risbe za oceno rišejo samo pri pouku
* če dijak manjka pri pouku mu učitelj določi termin do katerega mora končati risbo
* če dijak v določenem času ne izdela oz. nariše risbo, se lahko njegovo nesodelovanje oceni z nezadostno oceno.

|  |
| --- |
| * **zadostno** oceno dobi dijak, ki nariše risbo, ki je konstrukcijsko toliko pravilna, da se izdelek lahko naredi, ne upošteva pravil tehniškega risanja, risbe na zna razložiti, je popackana in nepregledna. * **dobro** oceno dobi dijak, ki nariše risbo, ki ni povsem konstrukcijsko pravilna, zadovoljivo kotirana, ne upošteva se nekaterih pravil tehniškega risanja, risba je pomanjkljiva, risbo dijak slabo razume in jo ne zna popolnoma * **prav dobro** oceno dobi dijak, ki nariše konstrukcijsko pravilen izdelek, vendar pri tem ne upošteva nekaterih manj pomembnih pravil tehniškega risanja (pisava, kotiranje), risba ni popolno označena (naslov risbe, merilo, št. Načrta), ne upošteva popolnoma načela dimenzioniranja in ergonomije, dimenzije se delno ne ujemajo * **odlično** oceno dobi dijak, ki nariše risbo v skladu z vsemi pravili tehničnega risanja, izdelek je konstrukcijsko pravilen, risba je pregledna in označena s pravili, upoštevana so estetska pravila, dijak popolnoma razume narisano risbo, upošteva načela dimenzioniranja, ergonomije, dimenzije se ujemajo. |

**Praksa**

Ocenjevanje pisnih izdelkov (delovni in učni listi, delavniški dnevniki)

* **zadostno** oceno dobi dijak ki ima delno urejene liste, manjkajo posamezni opisi, ostali pa so zapisani pomanjkljivo, le delno strokovno razumljivi. Manjkajo risbe in skice, orientacija v stroki je slaba
* **dobro** oceno dobi dijak, ko je v opisih zajeto razumevanje snovi, ki pa ni dovolj strokovno in natančno. Manjkajo manj pomembne skice in risbe. Orientacija v stroki ni natančna
* **prav dobro** oceno dobi dijak, kjer so zapiski urejeni. Opisi so sistematični, smiselni in precej podrobni. Skice in risbe imajo manjše nepravilnosti, dijak razume bistvene pojme , orientacija v stroki je precej natančna
* **odlično** oceno dobi dijak kjer so zapiski estetsko in smiselno urejeni, probleme in rešitve podaja samostojno, skice in risbe so pravilne, napake so zelo redke, orientacija v stroki je natančna.

Ocenjevanje polizdelkov in izdelkov z zagovorom

Ocena izdelka je sestavljena iz izdelave 80 točk in zagovora 20 točk.

* **zadostno** oceno dobi dijak, ki je pri delu delno samostojen, uporaba delovnih orodij in pripomočkov je delno pravilna, poraba materialov je delno racionalna, navodila za varno delo so upoštevana po večkratnem opozorilu izdelek delno izdela , izdelava je groba in nenatančna, izdelek komaj dosega svojo funkcijo, narejen je v skrajnih dovoljenih mejah mer in tolerance
* **dobro** oceno dobi dijak, ki je pri delu delno nesamostojen, uporaba orodij in delovnih pripomočkov je delno nepravilna, poraba materialov je delno neekonomična, upoštevana so navodila za varno delo, izdelek izdela v predvidenem časovnem okviru, narejen je v skladu s konstrukcijsko risbo ali načrtom, dosega svojo funkcijo, mere so v dopustnih mejah
* **prav dobro** oceno dobi dijak, ki je pri svojem delu samostojen, delo izvaja sistematično , uporaba orodij in pripomočkov je pravilna poraba materialov je ekonomična in racionalna, upošteva vsa navodila za varno delo, izdelek izdela v predvidenem časovnem okviru, dijak delo opravlja samostojno, izdelek je narejen točno po načrtu ali risbi in je v mejah in tolerancah. Funkcija izdelka je v celoti dosežena
* **odlično** oceno dobi dijak, ki je pri svojem delu popolnoma samostojen, izvajanje dela je sistematično, uporaba pripomočkov in orodij je popolnoma pravilna, izraba materialov je zelo ekonomična in racionalna, delo izvaja popolnoma varno izdelek izdela v predvidenem roku, izdelan je izvirno in zelo natančno, postavljen cilj je v celoti dosežen. Dijak se izredno sistematično orientira v stroki.

**4. Datumi pisnih ocenjevanj znanja:**

|  |  |  |  |
| --- | --- | --- | --- |
| 1. PISNO | 2. PISNO |  |  |
| 23.10.2024 | 25.11.2024 |  |  |

1. **Merila in načini ocenjevanja pri popravnih izpitih:**

Dijak, ki ima ob koncu šolskega leta zaključeno oceno nezadostno, opravlja popravni izpit. Popravni izpit je sestavljen iz pisnega dela in ustnega dela. Pisni del zajema 50 % ocene, ustni 50% ocene. Kriterij ocenjevanja je enak kot pri pisnem ocenjevanju znanja. Pri ocenjevanju veljajo enaki minimalni standardi kot med šolskim letom. Pri praktičnem delu dijak izdela dogovorjen izdelek (praktični preizkus) in opravi zagovor. Kriterij je enak, kot med šolskim letom. Če dijak pri popravnem izpitu prepisuje ali uporablja nedovoljene pripomočke, se mu izpit odvzame in se ga oceni z nezadostno oceno. Učitelji izpitno gradivo oddajo v tajništvo vsaj 1 dan pred izpitom, kjer se hrani do izvedbe izpita. Pole in vprašanja popravnih izpitov učitelj hrani do konca roka za pritožbe.

1. **Seznanitev dijakov:**

Učitelji prvo šolsko uro pouka seznanijo dijake z načrtom ocenjevanja znanja v šolskem letu.

Datume pisnih ocenjevanj znanja vpišejo v prvem tednu pouka.

Vodja aktiva: Franc KORPIČ